ജനിതകമാറ്റ വൈറസുകളില് നിന്നുള്ള സംരക്ഷണത്തിന് കോവിഡ് ബാധിച്ചവര്ക്കും രണ്ട് ഡോസ് വാക്സിന് സ്വീകരിക്കാം ദമ്മാം: കോവിഡ് രോഗമുക്തി നേടിയവര് ഒരു ഡോസ് വാക്സിന് സ്വീകരിച്ചാല് മതി എന്ന നയം തിരുത്തി സൗദി ആരോഗ്യ മന്ത്രാലയം. ഇങ്ങനെയുള്ളവര്ക്ക് രണ്ടാമത്തെ ഡോസും സ്വീകരിക്കാം എന്നാണ് പുതിയ നയം. ജനിതകമാറ്റം സംഭവിച്ചുകൊണ്ടിരിക്കുന്ന കടുത്ത വൈറസുകളുടെ ആക്രമണങ്ങളില് നിന്ന് കൂടുതല് സുരക്ഷിതത്വം ലഭിക്കുന്നതിന് രണ്ട് ഡോസുകള് കൂടുതല് ഫലപ്രദമാണന്ന കണ്ടെത്തലുകളെത്തുടര്ന്നാണ് പുതിയ തീരുമാനം.ഇത്തരക്കാര്ക്ക് രണ്ടാമത്തെ ഡോസ് സ്വീകരിക്കുന്നതിനുള്ള അപ്പോയ്മെന്റുകളും നല്കിത്തുടങ്ങി. കോവിഡ് പ്രസരണം പൂര്ണ്ണമായും തടയുന്നതിനും,രോഗ തീവ്രത കുറക്കുന്നതിനുമുള്ള ശ്രമങ്ങളുടെ തുടര്ച്ചകൂടിയാണ് പ്രസ്തുത തീരുമാനമെന്നും ആരോഗ്യ മന്ത്രാലയം കൂട്ടിച്ചേര്ത്തു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സിഹത്തി ആപ്ലിക്കേഷന് വഴി ഇവര്ക്ക് വാക്സിന് ലഭിക്കുന്നതിനുള്ള അപ്പോയ്മെന്റുകള് സ്ഥിരീകരിക്കാം. രോഗം ഭേദമായി 10 ദിവസം കഴിഞ്ഞാല് ആദ്യ ഡോസ് സ്വീകരിക്കാം.നേരത്തെ രോഗം ഭേദമായി 6 മാസം വരെ കഴിഞ്ഞവര്ക്ക് ഒരു ഡോസുകൊണ്ട് തന്നെ പുര്ണ്ണ പ്രതിരോധ ശേഷി കൈവരും എന്നായിരുന്നു നിഗമനം. ഇത് പ്രകാരം പലര്ക്കും ഒരു ഡോസ് എടുത്തതോടുകൂടി തവക്കല്ന ആപ്ലിക്കേഷനില് ഇമ്മ്യൂണ് സ്റ്റാറ്റസ് കടുത്ത പച്ച നിറത്തില് ലഭ്യമായിരുന്നു. ഇവര് രണ്ടാം ഡോസ് ബുക്ക് ചെയ്യാന് ശ്രമിച്ചാല് ആവശ്യമില്ലെന്ന സന്ദേശമാണ് ലഭിച്ചിരുന്നത്. അതേ സമയം സാമൂഹിക മാധ്യമങ്ങളില് നടക്കുന്ന വ്യാജ പ്രചരണങ്ങളില് കുടുങ്ങരുതെന്ന് അധികൃതര് ജനങ്ങളോട് അഭ്യര്ത്ഥിച്ചു. വാകസിന് സ്വീകരിക്കുന്നതിനൊപ്പം ആരോഗ്യ സുരക്ഷാ മാനദണ്ഡങ്ങള് പിന്തുടരണമെന്നും പ്രിവന്റീവ് മെഡിസിന് അസിസ്റ്റനറ് ഡെപ്യുട്ടി മന്ത്രി ഡോ: അബ്ദുള്ള അസീരി ജനങ്ങളോട് അഭ്യര്ത്ഥിച്ചു.രോഗം ബാധിക്കുന്നവര് ആന്റിബയോടിക് ഉള്പ്പെടെയുള്ള മരുന്നുകള് കഴിക്കേണ്ടതുണ്ട്. എന്നാല് കൊറോണ വൈറസുകളെ നേരിട്ട് നശിപ്പിക്കുന്ന പ്രക്രിയയല്ല ഈ മരുന്നുകള് നിര്വ്വഹിക്കുന്നത്. അതേ സമയം അത്തരം വൈറസുകള് ഉണ്ടാക്കാനിടയുള്ള ഗുരുതരാവസ്ഥകളെ പ്രതിരോധിക്കാന് ഇതിനാകും. എന്നാല് സ്വയം ചികില്സകരുടെ പ്രചാരണങ്ങളില് കുടുങ്ങി മരുന്നുകള് ഒഴിവാക്കുന്നത് അപകടം ക്ഷണിച്ചു വരുത്തുമെന്നും അദ്ദേഹം ട്വിറ്റില് കുറിച്ചു. കാന്സര് ഉള്പ്പെടെയുള്ള രോഗികള്ക്ക് വാക്സിനുകള് മികച്ച സംരക്ഷണം നല്കുന്നതായി പഠനങ്ങള് തെളിയിച്ചു കഴിഞ്ഞതായും അദ്ദേഹം വിശദീകരിച്ചു. കൊറോണ വൈറസിന്റെ തുടര്ച്ചയായ വകഭേദങ്ങള് രണ്ട് ഡോസ് വാക്സിന് സ്വീകരിച്ചവരെ ബാധിക്കാനുള്ള സാധ്യത വളരെ കുറവാണ്. അല്ലാത്ത പക്ഷം ഗുരുതര രോഗ ലക്ഷണങ്ങള് ഉള്ളവരില് വീണ്ടും രോഗം പിടിപെടാനുള്ള സാധ്യതയുണ്ട്.അതേസമയം, പൂര്ണമായും പ്രതിരോധ കുത്തിവയ്പ് എടുത്ത് വിദേശത്ത് നിന്ന് എത്തുന്ന യാത്രക്കാര്ക്ക് ക്വാറന്റീന് ഒഴിവാക്കിയതായി സൗദി സെന്റര് ഫോര് ഡിസീസ് പ്രിവന്ഷന് ആന്ഡ് കണ്ട്രോള് വെകായ പ്രഖ്യാപിച്ചിരുന്നു. ആരോഗ്യ മന്ത്രാലയത്തിന്റെ അംഗീകൃത ആപ്ലിക്കേഷനായ തവക്കല്നയില് സൗദി അറേബ്യയിലേക്ക് മടങ്ങുന്ന പ്രവാസികള്ക്ക് അവരുടെ ആരോഗ്യനില ഇമ്മ്യൂണ് ആയി രേഖപ്പെടുത്തിയാല് മാത്രമേ ഈ ആനുകൂല്യം ലഭിക്കുകയുള്ളു.